 ምንጪ ስእሊ, Afewerki Teame መግለጺ ስእሊ, ብእዋን ቁልዕነቱ ካብ ከባቢኡ ብዝርእዮም ዝነበረ ኣሳእል ዝሓደሮ ፍቕሪ ድማ ኣብ መባእታ ደረጃ ትምህርቱ ክሓናጥጦምን ክውቅጦምን ጀሚሩ ብእዋን ቁልዕነቱ ካብ ከባቢኡ ብዝርእዮም ዝነበረ ኣሳእል ዝሓደሮ ፍቕሪ ድማ ኣብ መባእታ ደረጃ ትምህርቱ ክሓናጥጦምን ክውቅጦምን ጀሚሩ ብዝወሃቦ ዝነበረ ናይ ሰባት ርእይቶ ተተባቢዑ ስእልን ሕቡእ ምስጢሩን ብምስትምቓር ከም ንቡር ስርሑ ተትሓሒዝዎ ኣብቲ ፈለማ እንታይ ዓይነት ቅዲ ወይ ጥበብ ክጥቀም ከም ዘልዎ ሓሲቡ ወይ ተሊሙ ዘይኮነስ ሰባት ከም ዝሓተትዎን ከም ዝመጸሉንዩ ዘስፍሮ ኔሩ ብትምህርቲ ዝወሰዶ ፍልጠትውን ስለዘይነበሮ ኣሰራርዓን ሕግን ኣይኽተልን በዚ ድማ ጥበብ ብድልየትን ተገዳስትን ዝምዕብል ምኻኑ ተረዲኤ ይብል ብዘይ ገለ ገደብ ነጻ ማለት ፍሪ ስታይል ብፈሓም ኩርሽ ርሳስ ብርዕን ካልኦት ነገራትንዩ ዝስእሎም ኔሩ ዋላኳ ሕግን ስርዓት እቲ ጥበብ ኣይከተል እምበር ዝቕይደኒ ወይ እውን ዝፈልጦ መንገዲ ስለዘይነበረኒ ንዝተዓዘብክዎን ንዝመጸለይ ሓሳባት ካብ ምስፋር ድሕር ኣይብል ኔረ ይብል ስርሓቱ ኣጥቢቑ ንዝተዓዘቦም ዓᎁቕ ምስጢርን ትርጉምን ዝሓዙ ኣብ ኣተኣላልያውን ረቂቕ ክእለቱ ዘንጸባርቑንዮም ሕሉፍን ህሉውን ጉዕዞ ህይወቱ ተፈጥሮ ኣብ መዓልታዊ መነባብሮ ንዘጋጥሞ ተርእዮታት ሕልሙን መጻኢ ተስፍኡን ከኣ ኣጉሊሖም ይትንብዩ ንትሕዝቶ ፍርያቱ ብእንስሳታት ክውቅጦምውን ተዓዚብና ብርግጽ ኣብ መብዛሕትኡ ስርሓተይ ስእልን ቅብኣን እንስሳታት የዘውትር ምኽንያቱ ካብ እዋን ቁልዕነተይ ስለ ዝለምድክዎምን መፈለሚ ጥበበይውን ስለዝኾኑ ምስጢር ባህርያቶም ንዓይ ዓቢ ትርጉም ኣለዎ እናዓበኹ ምስ ከድኩ ግን መብዛሕትኦም ስረሓተይ ኣብ ህሉው ኩነታት ዝተሞርኮሱ ብምንባሮም ንህላወይ ብምስጋእ ንኸይርኣዩ ይሓብኦምን ኔረ ምኽንያቱ ንተዓዛቢ ቅሉዕ ዝኾነ ሓያል መልእኽቲ ስለዝነበሮም ብፍላይ ድማ ኣብ ቤት ማእሰርቲ ኤርትራ ኮይነ ኣብ ጭራም ወረቓቕቲ ብፈሓምን ካልእ ዝረኸብክዎ ነገራትን ዝሰነድክዎም ንግዳም እንተወጺኦም ዝህልዎም ሳዕቤን ንምግማት ኣየጸግምን ሽዑየ እምብኣር ነቶም እንስሳታት ከም መሕብኢ ምስጢር መልእኽተይ ክጥቀመሎም ጀሚረ ናጽነቶም ብጣዕሚዩ ደስ ዝብለኒ ንኣብነት እዛ ጉሪላ ኣብ ኣፍሪቃ ዘለዋ ቁጥዕቲ ኣፍሪቃ እትብል ስእለይ ውሽጣውን ግዳማውን ትርኢት ኣፍሪቃ እተንጸባርቅያ እዚ ከም ናተይ እምነት ኣፍሪቃ ኣብ ውሽጣ እንከሎኻ ተርዕደካሞ ትሃድመላ ተመሊስካ ክትኣትዋ ድማ ኣይትኽእልን ኣፈወርቂ ነቲ ብሰንኪ ስደትን ከርተትን ኣቋሪጽዎ ዝጸንሐ ጥበብ ቅድሚ ኣርባዕተ ዓመታትዩ ተመሊስዎ ከም ትምኒቱ ድማ ነቲ ኣብ እስራኤል ዘሎ ናይ ጥበብን ጥበበኛታትን ነጻነት ተጠቂሙ ቅሉዕ ትርጉማት ዝሓዙ ፍረ ጥበቡ ናብ ተዓዘብቱ ከቅርብ ጀሚሩ ምስ ሰባት ምሕዋስን ብዙሕ ምዝራብን ካብ ባህርያተይ ዝረሓቐኳ እንተኾነ ጥበበይ ግን ካብ ኣፍ ንላዕሊ ስለእትዛረበለይ ዕጉብየ ናይዚ ሓደ ኣብነት ከኣ እዚ ኣብ ጽርግያ ኮይኑ ዝኹስትር ጎበዝ እተርኢ ስእሊ ብዘይ ፍርሕን ክውልውልን ዘሎናዮ ሂወት እትንጸባርቅያ ምንጪ ስእሊ, Afewerki Teame መግለጺ ስእሊ, ነጻ ምዃን ክንደይ ኮን ይጥዕም እዛ ብሽጋጥ ዝተዓጽወት መጽሓፍ ቅዱስ ከኣ ንኣብ ኤርትራ ዘሎ ንፍገት ነጻነት እምነት ወይ ሃይማኖትያ እተንጸባርቅ ነጻ ምዃን ክንደይ ኮን ይጥዕም ብዝብላ ቃላት ድማ ክውንነት ብዘይ ሽፍንፍን ምግላጽ ምኽኣሉ ብባህታ ይገልጽ ኣፈወርቂ መንግስቲ እስራኤል ዋላኳ እቲ ዝሓለሞ ምኽባር ስደተኛታት እንተሓረሞ ብሳላ ሓገዝ ገለ ተደናገጽትን ገበርቲ ሰናይን እስራኤላውያን ነጻነት ጥበብ ብምርካቡ ግን ንነብሱ ካብ ማሕዩር ከም ዝተለቀዩ ዝሓስባ እዚ ግበር አዚ ኣይትግበር ዝብሎ ስለዘይብሉ ኣብ ቤት ማእሰርቲ እስራኤል ኮይኑውን ነቲ ዑቕባ ምሕታቱ ከም ሓደ ወንጀለኛ ኣቁጺሩ ዘዳጎኖ ጉኑዖን ኣደራዕን ሂወት እሱራትን ብግሉጽ ሰኒድዎዩ ሕጂ ግን ንቡር ሂወቱ እናመርሐ ተመሃራይ 2ይ ዓመት ዩኒቨርስቲ ተልኣቪቭ ኮይኑ ሕግን ስርዓት ስነ-ጥበብ እናኣስተማቐረ ኣብ ሪያሊዝም ዝተሞርኮሱ ስርሓት ብስእልን ቅብኣን የበርክት ኣሎ ኣብ ዓድና ኮይና ነዚ ዕድላትዚ እንተንረክብ ኔርና ከመይ ኮን ምዓበና? 